**Maria Susanna Jungner** (entinen **Matthes**, o.s. **Elo**, 22. elokuuta 1973 – maaliskuu 2024) oli suomalainen televisiokuuluttaja ja toimittaja. Hän työskenteli Yle TV1:n kuuluttajana vuosina 1998–2024.

Elämä
-----

Maria Jungner oli viisilapsisen Elon perheen kolmanneksi vanhin. Hänen isänsä Aarre Elo oli suomalaisen tv-viihteen monitoimimies ja äitinsä Outi on työskennellyt lentoemäntänä. Jungner opiskeli steinerkoulussa ylioppilaaksi ja opiskeli myöhemmin Markkinointi-instituutissa.

Maria Jungner toimi kuuluttajana vuodesta 1998. Sittemmin hän opiskeli musiikkia, teatteria ja viestintää. Kuuluttajan työn lisäksi Jungner toimitti Ylen tv-ohjelmien taustoja esittelevää Ykköskatsomo-ohjelmaa. Jungner osallistui vuonna 2010 televisio-ohjelmaan *Tanssii tähtien kanssa* tanssiparinaan Aleksi Seppänen. Kesäkuussa 2013 hän alkoi juontaa tunnin mittaista nimikko-ohjelmaansa radiokanava Yle Puheessa.

Jungner valittiin kunnallisvaaleissa 2008 Espoon kaupunginvaltuustoon SDP:n listalta 301 äänellä. Hänet valittiin toiselle valtuustokaudelle kunnallisvaaleissa 2012. Jungner tuki vuoden 2012 presidentinvaalissa Facebook-sivullaan avoimesti vihreiden ehdokasta Pekka Haavistoa, jolloin Yle siirsi hänet vaalien ajaksi syrjään tv-kuuluttajan tehtävistä.

Jungner kuoli äkillisesti maaliskuussa 2024.

Yksityiselämä
-------------

Jungner oli aiemmin naimisissa Yleisradion silloisen toimitusjohtajan ja myöhemmin SDP:n puoluesihteerinä toimineen Mikael Jungnerin kanssa. Jungnerit menivät naimisiin joulukuussa 2007 ja jättivät erohakemuksen marraskuussa 2012. Ennen suhdettaan Mikael Jungneriin Maria Jungner oli naimisissa lapsuudenystävänsä kanssa. Pari avioitui vuonna 1999, ja heille syntyi kaksi lasta. Jungner oli kihloissa valokuvaaja Andreas Janettin kanssa vuoteen 2015 ja seurusteli myöhemmin elokuvaaja Kjell Lagerroosin kanssa. >

Lähteet
-------

1. ↑  Hannikainen, Sari: Joulu uudessa kodissa *Iltalehti*.  25.12.2010. Viitattu 11.2.2011.
2. 1 2  Virtanen, Jarno: Ylen tv-kuuluttaja Maria Jungner on kuollut *Yle Uutiset*.  3.3.2024. Viitattu 3.3.2024.
3. ↑  Helsingin Sanomat. Kuukausiliite. Elokuu. 2007. s. 26–27.
4. ↑  Ilta-Sanomat 31. tammikuuta 2007, s. 2
5. ↑  Sykkö, Sami: Tyylituomari: Maria Jungner – Suomen Bree Van der Kamp *Seura.fi*.  7.2.2013. Viitattu 21.11.2013.
6. ↑  Mitä nimiä! He osallistuvat Tanssii tähtien kanssa 2010 -kisaan *ilta-sanomat*. Viitattu 4.3.2024.
7. ↑  Ihanat naiset Yle Puheen kesäillassa *Yle Puhe*. Viitattu 4.6.2013.
8. ↑  Luumi, Marja: Espoon demarit kärsivät karvaan tappion vihreille *Demari.fi*.  27.10.2008. Viitattu 10.2.2012.
9. ↑  Maria Jungner uusimassa paikkansa *Iltalehti*.  28.10.2012. Viitattu 4.6.2013.
10. ↑  IS: Yle hyllytti Maria Jungnerin vaalien ajaksi *HS.fi*.  4.2.2012.  Arkistoitu 10.6.2015. Viitattu 21.1.2013.
11. ↑  Mikael Jungner ja Maria Matthes naimisiin lauantaina *Iltasanomat*.  5.2.2007.  Arkistoitu 10.6.2015. Viitattu 21.11.2013.
12. ↑  Jungnerit hakevat avioeroa *Iltalehti*.  7.11.2012. Viitattu 7.11.2012.
13. ↑  Eronnut Maria Jungner keskittyy tyttäriinsä: "Nautin suuresti äitiydestä!" *Seiska*.  3.2.2020. Viitattu 4.5.2022.
14. ↑

Aiheesta muualla
----------------

* Yle Areena – Maria Jungner


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
	+ 2
* Yle

 |

 |